ROMÂNIA

 JUDEȚUL TIMIȘ

CONSILIUL LOCAL AL MUNICIPIULUI LUGOJ

 **HOTĂRÂREA**

**privind prelungirea contractelor de închiriere pentru spațiile din bazar și spațiile comerciale, proprietate publică sau privată a municipiului Lugoj**

Consiliul Local al Municipiului Lugoj;

Luând în considerare referatul Direcției venituri - Serviciul executare silită, transport și activități comerciale -Compartimentul autorizare activități comerciale nr. 16/126530/(RU)126531 din 13.12.2024, aprobat de către Viceprimarul Municipiului Lugoj;

Având în vedere Referatul nr. 16/127833/(RU)127834 din 17.12.2024 al Primarului Municipiului Lugoj – inițiator al Proiectului de hotărâre;

Având în vedere Proiectul de hotărâre nr. 255 din 13.12.2024 privind prelungirea contractelor de închiriere pentru spațiile din bazar și spațiile comerciale, proprietate publică sau privată a municipiului Lugoj;

Luând în considerare raportul de specialitate nr. 16/128090/(RU)128091 din 17.12.2024 întocmit de Direcția venituri - Serviciul executare silită, transport și activități comerciale - Compartimentul autorizare activități comerciale;

Luând în considerare avizul nr. 124 din 20.12.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

Având în vedere Hotărârea Consiliului Local nr. 478 din 28.12.2022 privind prelungirea contractelor de închiriere pentru spațiile din bazar și spațiile comerciale, proprietate publică sau privată a municipiului Lugoj;

Ținând cont de prevederile Titlului II, Cap. I, art. 1167 – 1170 și ale Titlului IX Cap. V, art. 1777-1823 din Legea nr. 287/2009 privind Codul civil, republicată, modificată și completată;

În conformitate cu prevederile art. 129 alin. (2) lit. c) coroborat cu alin. (6) lit. a) și b), art. 136, art. 139 alin. (3) lit. g) și art. 608 alin. (1) din Ordonanța de urgență nr. 57/2019 privind Codul administrativ, cu modificările și completările ulterioare;

În temeiul art. 196 alin. (1) lit. a) și art. 243 alin. (1) lit. a) din Ordonanța de urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

 **Art.1.** - Se aprobă prelungirea, pe o perioadă de 1 an, a duratei contractelor de închiriere pentru spaţiile din bazar și spațiile comerciale, proprietate publică sau privată a municipiului Lugoj, prevăzute în anexa la prezenta hotărâre, până la data de 31 decembrie 2025, inclusiv.

**Art.2.** - Îndeplinirea prevederilor prezentei hotărâri se încredinţează Direcției venituri-Serviciul executare silită, transport și activități comerciale-Compartimentul autorizare activități comerciale.

 **Art.3.** - Prezenta hotărâre se comunică:

 - Instituţiei Prefectului, judeţul Timiş;

 - Primarului municipiului Lugoj;

 - Direcţiei juridice;

 - Direcţiei venituri;

 - Serviciul executare silită, transport și activități comerciale;

 - Compartimentul autorizare activități comerciale;

 - Celor interesaţi, prin afişare şi publicare;

 - Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

 Marius-Cornel Baboniu SECRETARUL GENERAL AL MUNICIPIULUI

 Dan Ciucu

 **Nr. 240 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |